RO Jurnalul Oficial al Uniunii Europene C 198/14

Informații comunicate de statele membre privind ajutorul de stat acordat în conformitate cu Regulamentul (CE) nr. 1857/2006 al Comisiei privind aplicarea articolelor 87 și 88 din Tratatul ajutoarelor de stat acordate întreprinderilor mici și mijlocii active în producția de produse agricole și de modificare a Regulamentului (CE) nr. 70/2001

(2007/C 198/04)

Numărul XA: XA 103/07

Statul membru: Spania

Regiunea: Cantabria

Denumirea sistemului de ajutor: Ayudas a las explotaciones de gallinas ponedoras.

Temeiul juridic: Orden GAN/24/2007, de 18 de abril, por la que se establecen las bases reguladoras de las ayudas a las explotaciones de gallinas ponedoras de la Comunidad Autónoma de Cantabria, y se convocan para el año 2007.

BOC no 83, de 30 abril de 2007.

Cheltuielile anuale prevăzute în cadrul sistemului de ajutor: 180 000 EUR

Intensitatea maximă a ajutorului:

— Până la 100 % din 100 000 EUR pentru categoriile de ajutoare prevăzute la articolul 3 punctele 1 și 3 (achiziționarea de găini pentru înlocuire în exploatații virusologic pozitive/pierderi de producție din cauza depopulării exploatațiilor avicole). Nivelul ajutorului se stabilește în funcție de numărul și de vârsta păsărilor sacrificate.

— Până la 100 % din 80 000 EUR pentru categoria de ajutor prevăzută la articolul 3 punctul 2 (lucrări de infrastructură sau de înzestrare cu echipamente și mijloace de ameliorare a biosecurității). Fiecare beneficiar va putea primi până la 75 % din costul investițiilor efectuate.

Data punerii în aplicare: Mai 2007

Durata sistemului de ajutor: 2007-2013

Obiectivul ajutorului: Îmbunătățirea instalațiilor și a biosecurității sanitare a exploatațiilor avicole de găini ouătoare.

Articolele din Regulamentul (CE) nr. 1857/2006:

articolul 4 (investiții în exploatațiile agricole),

articolul 10 (ajutoare privind bolile animalelor și plantelor și infestările parazitare),

articolul 16 (sprijin pentru sectorul creșterii animalelor).

Costuri eligibile pentru subvenționare în cadrul sistemului: la articolul 3 din ordinul citat (Orden GAN/24/2007) se specifică cele trei categorii de ajutor (elemente eligibile):

Sectoarele economice vizate: Sectorul avicol pentru producția de ouă (exploatații avicole de găini ouătoare).

Denumirea și adresa autorității finanțatoare:

Consejería de Ganadería, Agricultura y Pesca del Gobierno de Cantabria, Edificio Europa E-39011 Santander (Cantabria)

Adresa de internet: www.gobcantabria.es

Alte informații: —

Santander, 2 mai 2007

Șeful serviciului de sănătate

și bunăstare a animalelor

Francisco Manuel FERNANDEZ MARTINEZ

Număr XA: XA 104/07

Statul membru: Franța

Regiunea: Département de la Vendée

Denumirea sistemului de ajutor: Aides aux investissements à finalité environnementale sur les exploitations agricoles.

Temeiul juridic:

— Article 4.3.d) du règlement (CE) no 1857/2006

— Articles L 1511-2 et L 1511-5 du code général des collectivités territoriales

— Convention cadre en cours entre le département et la région Pays-de-Loire.

Cheltuieli anuale prevăzute în cadrul sistemului de ajutor: 200 000 EUR

Intensitatea maximă a ajutorului: 30 % din investiții, în limita unui plafon de 100 000 EUR pentru fiecare proiect.

Data punerii în aplicare: Începând din momentul recepționării confirmării de primire din partea Comisiei.

Durata sistemului de ajutor: Cinci ani începând cu momentul confirmării de primire din partea Comisiei.

Obiectivul ajutorului: Sprijinirea exploatațiilor agricole pentru achiziționarea de materiale pentru stimularea utilizării energiilor regenerabile (metanizare, energie pe bază de lemn, geotermie, energie solară, …) în locul energiilor fosile.

Viabilitatea economică a beneficiarilor constituie o condiție prealabilă.

Pentru fiecare operațiune în parte, cuantumul subvențiilor prevăzute va fi determinat, mai întâi, pe baza costului estimativ indicat în momentul depunerii cererii. Ajutorul efectiv va fi determinat pe baza prezentării facturilor achitate. Serviciile departamentului vor putea efectua controale pe baza documentelor justificative și la fața locului.

În cazul în care costul real al achiziției este mai mic decât cel estimativ indicat în momentul depunerii dosarului în fața Comitetului permanent, ajutorul va fi redus proporțional cu cheltuielile realizate efectiv. În caz contrar, subvenția nu va face obiectul niciunei reevaluări.

Beneficiarul se angajează să utilizeze subvenția acordată de departament în conformitate cu obiectivul pentru care a fost acordată, începând din momentul notificării deciziei, precum și să transmită în fiecare an, timp de trei ani, un bilanț tehnic privind funcționarea echipamentelor subvenționate.

Decizia prin care se acordă subvenția trebuie să preceadă începerea execuției operațiunii. În caz contrar, cererea de subvenție va fi considerată inadmisibilă.

Subvenția acordată de departament va fi abrogată de drept de către Comitetul permanent în urma unei somații rămase fără efect, acesta putând solicita o rambursare imediată, în cazul în care beneficiarul nu prezintă documentele justificative necesare. Pe lângă aceasta, în cazul în care natura sau obiectul cheltuielii nu va respecta criteriile de acordare a subvenției, departamentul va putea solicita rambursarea acesteia. În cazul în care achiziționarea materialului nu se efectuează în decurs de doi ani de la data notificării deciziei, orice decizie de acordare a subvenției devine caducă. Subvenția va fi astfel abrogată automat.

În mod excepțional și cu acordul Comitetului permanent al Consiliului General, se poate acorda o prelungire de cel mult un an a validității subvenției pentru achiziționarea materialului, cu condiția ca beneficiarul să nu fie responsabil de această întârziere, iar cererea de prelungire, însoțită de documente justificative, să fie prezentată cu două luni înainte de data expirării perioadei inițiale a valabilității subvenției respective.

Sector (sectoare) vizat(e): Ansamblul exploatațiilor agricole polivalente care corespund definiției comunitare a întreprinderilor mici și mijlocii.

Denumirea și adresa autorității finanțatoare:

Conseil général de la Vendée Direction de l'environnement et de l'aménagement 40, rue Maréchal Foch F-85923 La Roche-sur-Yon Cedex 9

Adresa de internet: www.vendee.fr (pagina de internet generală a departamentului)

Publicarea pe internet a documentului descriptiv se va efectua sub rezerva înregistrării prezentei fișe de exceptare de către Comisia Europeană.

Numărul XA: XA 105/07

Statul membru: Irlanda

Regiunea: Întregul teritoriu al statului membru

Denumirea sistemului de ajutor sau a întreprinderii care beneficiază de ajutor individual: Young Farmers' Installation Scheme (Acest sistem face parte din măsura Educație și formare a Programului pentru dezvoltare rurală al Irlandei 2007-2013).

Temeiul juridic: Articolul 22 din Regulamentul (CE) nr. 1698/2005 al Consiliului.

Cheltuielile anuale prevăzute în cadrul sistemului sau valoarea totală a ajutorului individual acordat întreprinderii: 5 milioane EUR.

0,7 milioane EUR anual, în perioada 2007-2013.

Intensitatea maximă a ajutorului: 15 000 EUR per solicitant.

Data punerii în aplicare: Nu înainte de zece zile lucrătoare de la data notificării; sistemul se aplică tuturor solicitanților eligibili instalați pentru prima dată într-o exploatație agricolă sau la 1 ianuarie 2007 sau după această dată.

Durata sistemului de ajutor sau a ajutorului individual: Sistemul se va aplica tuturor solicitanților eligibili instalați la 31 decembrie 2013 sau înainte de această dată.

Obiectivul ajutorului:

(i) să realizeze transferul terenurilor către tineri fermieri calificați, care sunt mai bine pregătiți pentru a depăși dificultățile cu care se confruntă agricultura irlandeză [articolul 7 din Regulamentul (CE) nr. 1857/2006];

(ii) să compenseze costurile de instalare suportate de tinerii fermieri [articolul 7 din Regulamentul (CE) nr. 1857/2006];

(iii) să încurajeze finalizarea investițiilor în astfel de exploatații [articolul 7 din Regulamentul (CE) nr. 1857/2006].

Sectorul sau sectoarele economice vizate: Toate sectoarele agricole

Denumirea și adresa autorității finanțatoare:

Minister for Agriculture and Food Agriculture House Kildare Street Dublin 2 Ireland

Adresa de internet: www.agriculture.gov.ie/index.jsp?file=schemes/OFI/installation%20_aid.xml

(Informații privind solicitările legate de sistemul de ajutor pentru instalarea tinerilor fermieri vor fi disponibile pe site-ul web în secțiunea Installation Aid Scheme Section of the Agriculture and Food Development din momentul în care Programul de dezvoltare rurală al Irlandei 2007-2013 va fi aprobat de Comisie.)

Numărul XA: XA 106/07

Statul membru: Irlanda

Regiunea: —

Denumirea sistemului de ajutor sau a întreprinderii care beneficiază de ajutor individual: Scheme de pensionare anticipată.

Temeiul juridic: Regulamentul (CEE) nr. 2079/92 al Consiliului, Regulamentul (CE) nr. 1257/1999 al Consiliului și Regulamentul (CE) nr. 1698/2005 al Consiliului.

Cheltuielile anuale prevăzute în cadrul sistemului sau valoarea totală a ajutorului individual acordat întreprinderii: Plăți către participanții la schemele de pensionare anticipată — Schema de pensionare anticipată pentru agricultori (ERS1) deschisă solicitanților pentru perioada 1994-1999. Schema de pensionare anticipată (ERS2) 2000 deschisă solicitanților pentru perioada 2000-2006 și Schema de pensionare anticipată (ERS3) 2007-2013. Cheltuielile anuale sunt prezentate mai jos:

Intensitatea maximă a ajutorului: Schema de pensionare anticipată pentru agricultori (ERS1) — 14 075 EUR p.a. Schema de pensionare anticipată (ERS2) 2000 și Schemele de pensionare anticipată (ERS3) — 15 000 EUR p.a.

Data punerii în aplicare: Nu mai devreme de zece zile lucrătoare de la notificare.

Durata sistemului de ajutor sau a ajutorului individual: Pensia anuală se plătește solicitanților eligibili pentru o perioadă de maxim 10 ani.

Obiectivul ajutorului: În conformitate cu articolul 8 din Regulamentul (CE) nr. 1857/2006, obiectivele schemelor de pensionare anticipată vizează încurajarea transferului de exploatații agricole de la agricultorii vârstnici la agricultorii mai tineri cu pregătire în domeniu.

Sectorul sau sectoarele economice vizate: Agricultorii în curs de pensionare trebuie să aibă vârste de peste 55 de ani.

Denumirea și adresa autorității finanțatoare:

Minister for Agriculture and Food Agriculture House Kildare Street Dublin 2 Ireland

Adresa de internet: www.agriculture.gov.ie/index.jsp?file=forms/Early_Retirement_Scheme/early_retirement.xml

(Detalii referitoare la cereri în cadrul ERS3 vor fi disponibile pe site în secțiunea Early Retirement Scheme rubrica Agriculture and Food Development la momentul aprobării de către Comisie a Programului Irlandei de dezvoltare rurală 2007-2013. Detaliile referitoare la solicitări în cadrul ERS1 și ERS 2 nu mai sunt disponibile, deoarece aceste scheme nu mai sunt deschise pentru solicitări.)

Numărul XA: XA 107/07

Statul membru: Irlanda

Regiunea: Întregul stat membru

Denumirea sistemului de ajutor sau a întreprinderii care beneficiază de ajutor individual: Sistem de ajutor pentru instalare.

Temeiul juridic: Articolul 22 din Regulamentul (CE) nr. 1698/2005 al Consiliului.

Cheltuieli anuale prevăzute în cadrul sistemului sau valoarea totală a ajutorului individual acordat întreprinderii: 3 milioane EUR

2007: 1 milion EUR, 2008: 1 milion EUR, 2009: 1 milion EUR.

Intensitatea maximă a ajutorului: Creșterea de la 9 523 EUR la 15 000 EUR pentru agricultori stabilită la data de sau ulterior datei de 1 mai 2006 care completează cerințele referitoare la planul de afaceri prevăzut la articolul 22 alineatul (1) litera (c) din Regulamentul (CE) nr. 1698/2005.

Data punerii în aplicare: Nu mai devreme de zece zile lucrătoare de la data notificării; sistemul se va aplica tuturor solicitanților eligibili care se lansează pentru prima dată în agricultură la data de sau ulterior datei de 1 mai 2006.

Durata sistemului de ajutor sau a ajutorului individual: Sfârșitul lunii decembrie 2009.

Obiectivul ajutorului:

(i) realizarea transferului terenului către tinerii agricultori calificați care sunt mai bine instruiți să facă față noilor provocări ale agriculturii irlandeze;

(ii) compensarea costurilor de instalare suportate de către tinerii care se lansează în agricultură;

(iii) încurajarea realizării investițiilor în aceste exploatații;

(iv) încurajarea elaborării planurilor de afaceri.

Sistemul este conform cu articolul 7 din Regulamentul (CE) nr. 1857/2006.

Sectorul sau sectoarele economice vizate: Toate sectoarele agricole.

Numele și adresa autorității finanțatoare:

Department of Agriculture and Food Agriculture House Kildare Street Dublin 2 Ireland

Adresa de internet: www.agriculture.gov.ie/index.jsp?file=schemes/OFI/installation%20_aid.xml

(Detalii privind depunerea cererilor în cadrul sistemului de ajutor pentru instalare vor fi disponibile la adresa de internet în secțiunea Installation Aid Scheme Section la rubrica Agriculture and Food Development după lansarea sistemului.)